জেমস মনরো

জেমস মনরো (এপ্রিল ২৮, ১৭৫৮ – জুলাই ৪, ১৮৩১) মার্কিন যুক্তরাষ্ট্রের পঞ্চম রাষ্ট্রপতি। তিনি ১৮১৭ থেকে ১৮২৫ সাল পর্যন্ত যুক্তরাষ্ট্রের রাষ্ট্রপতি ছিলেন। মনরো মার্কিন যুক্তরাষ্ট্রের স্থপতিদের মধ্যে শেষ রাষ্ট্রপতি ছিলেন এবং ভার্জিনিয়া রাজবংশ ও রিপাবলিকান প্রজন্মের শেষ রাষ্ট্রপতি ছিলেন। ১৭৮০ থেকে ১৭৮৩ সাল পর্যন্ত থমাস জেফারসনের অধীনে আইন বিষয়ে পড়াশুনার পর তিনি মহাদেশীয় কংগ্রেসের রাষ্ট্রদূত হিসেবে যোগ দেন। ১৭৯০ সালে তিনি প্রথম মার্কিন যুক্তরাষ্ট্রের কংগ্রেসে সিনেটর হিসেবে নির্বাচিত হন এবং ডেমোক্র্যাটিক-রিপাবলিকানসের সাথে যোগ দেন। ১৮১২ সালে মার্কিন যুক্তরাষ্ট্রের স্বাধীনতা যুদ্ধের সময় মনরো রাষ্ট্রপতি জেমস ম্যাডিসনের অধীনে থেকে গুরুত্বপূর্ণ দায়িত্ব পালন করেন।

প্রাথমিক জীবন

জেমস মনরো ১৯৫৭ সালের ২৮ এপ্রিল মার্কিন যুক্তরাষ্ট্রের ভার্জিনিয়ার ওয়েস্টমোরল্যান্ড কাউন্টিতে জন্মগ্রহণ করেন। স্থানটি মনরো হল, ভার্জিনিয়া থেকে ১ মাইল দূরে অবস্থিত। জেমস মনরোর পারিবারিক বাসস্থান ১৯৭৯ সালে ন্যাশনাল রেজিস্টার অফ হিস্ট্রিকাল প্লেসেস-এ তালিকাভুক্ত হয়। তার বাবা স্পেন্স মনরো (১৭২৭–১৭৭৪) একটি ছোট বাগানের মালিক ছিলেন এবং পাশাপাশি কাঠমিস্ত্রির কাজ করতেন। তার মা এলিজাবেথ জোন্স (১৭৩০–১৭৭৪) স্পেন্স মনরোকে ১৭৫২ সালে বিয়ে করেন।

তার প্রপিতামহ প্যাট্রিক অ্যান্ড্রু মনরো ১৭শ শতাব্দীর মাঝামাঝিতে স্কটল্যান্ড থেকে আমেরিকায় আসেন। ১৬৫০ সালে তিনি ওয়েস্টমোরল্যান্ড কাউন্টি, ভার্জিনিয়ার ওয়াশিংটন প্যারিসে জায়গা কিনে বসবাস শুরু করেন। জেমস মনরোর অন্যান্য পূর্বপুরুষদের মধ্যে ফ্রেঞ্চ হ্যুগুনট ১৭০০ সালে ভার্জিনিয়ায় আসেন।

শিক্ষাজীবন
জেমস মনরোর শিক্ষায় হাতেখড়ি হয় তার মা এলিজাবেথের কাছে। ১১ থেকে ১৬ বছর কিশোর মনরো ক্যাম্পবেল টাউন একাডেমিতে পড়াশুনা করেন। এই বিদ্যালয় চালাতেন ওয়াশিংটন প্যারিসের রেভারেন্ড আর্চিবাল্ড ক্যাম্পবেল। সেখানে জন মার্শাল, পরবর্তীতে যুক্তরাষ্ট্রের প্রধান বিচারপতি, তার সহপাঠী ছিলেন।

১৭৭৪ সালে তার বাবা মারা গেলে তিনি তার বাবার ছোট বাগান ও দাসদের মালিকানা লাভ করেন এবং দাস সংগে যোগদান করেন। ১৬ বছর বয়সী মনরো তার মামা প্রভাবশালী জজ জোসেফ জোন্সের সাথে সুসম্পর্ক গড়ে তোলেন। জোসেফ জোন্স লন্ডনের ইন্‌স অফ কোর্ট-এ পড়াশুনা করেন এবং মনরোর বাবার সম্পত্তির তত্ত্বাবধায়ক ছিলেন। সে বছর মনরো কলেজ অফ উইলিয়াম অ্যান্ড ম্যারিতে ভর্তি হন।

পারিবারিক জীবন
জেমস মনরো ১৬ ফেব্রুয়ারি, ১৭৮৬ নিউ ইয়র্ক সিটিতে এলিজাবেথ কোর্টরাইটকে (১৭৬৮-১৮৩০) বিয়ে করেন। এলিজাবেথ  লরেন্স কোর্টরাইট ও হান্নাহ অ্যাস্পিনওয়াল কোর্টরাইট দম্পতির কন্যা। কংগ্রেসে থাকাকালীন মনরোর এলিজাবেথের সাথে তার প্রথম সাক্ষাৎ হয় তৎকালীন অস্থায়ী রাজধানী নিউ ইয়র্কে। লং আইল্যান্ড, নিউ ইয়র্ক-এ স্বল্পকালীন মধুচন্দ্রিমার পর তারা নিউ ইয়র্ক সিটিতে ফিরে আসেন এবং কংগ্রেস মুলতবি ঘোষণা হওয়া পর্যন্ত তারা এলিজাবেথের বাবার বাড়িতে বাস করে। মনরো দম্পতির সন্তানসন্ততিরা হল:
 এলিজা কোর্টরাইট মনরো হে (১৭৮৬-১৮০৪): এলিজা ১৭৮৬ সালে ভার্জিনিয়ার ফ্রিডেরিক্‌সবার্গে জন্মগ্রহণ করে। তার বাবা ফ্রান্সে মার্কিন যুক্তরাষ্ট্রের রাষ্ট্রদূত থাকাকালীন সে প্যারিসের মাদাম ক্যাম্পেন-এ পড়াশুনা করে। ১৮০৮ সালে তার ভার্জিনিয়ার এটর্নি জর্জ হের সাথে বিয়ে হয়। জর্জ হে অ্যারন বুরের মামলার প্রসিকিউটর ছিলেন ও পরে মার্কিন যুক্তরাষ্ট্রের জেলা জজ ছিলেন। তাদের মেয়ে হর্টেন্সের নামকরণ করা হয় এলিজার বাল্যকালের বান্ধবী নেপোলিয়ন বোনাপার্টের মেয়ে হর্টেন্সে দে বিউহারনাইস-এর নামানুসারে। এলিজা ২৭ জানুয়ারি, ১৮৪০ সালে মৃত্যুবরণ করেন।
 জেমস স্পেন্স মনরো (১৭৯৯-১৮০১) - তার কবরে জে এস মনরো নাম পাওয়া যায়, তবে সে সময়ের নামের ধরন অনুযায়ী ধারণা করা হয় তার নামও তার পারিবারিক নামেই রাখা হয়েছিল।
 মারিয়া হেস্টার মনরো (১৮০৪-১৮৫০) - ১৮২০ সালে ৮ মার্চ স্যামুয়েল এল গোভারনেয়ার-এর সাথে বিয়ে হয়, এটিই হোয়াইট হাউজে কোন রাষ্ট্রপতির সন্তানের প্রথম বিবাহ।

স্মারক

আরও দেখুন

 মার্কিন যুক্তরাষ্ট্রের রাষ্ট্রপতিদের তালিকা

তথ্যসূত্র

বহিঃসংযোগ

 
১৭৫৮-এ জন্ম
১৮৩১-এ মৃত্যু
১৯-শ শতাব্দীর মার্কিন কূটনীতিক
ফ্রান্সে মার্কিন যুক্তরাষ্ট্রের রাষ্ট্রদূত
যুক্তরাজ্যে মার্কিন যুক্তরাষ্ট্রের রাষ্ট্রদূত
মার্কিন যুক্তরাষ্ট্রের রাষ্ট্রপতি
মার্কিন যুক্তরাষ্ট্রের রাষ্ট্রপতি প্রার্থী, ১৮০৮
মার্কিন যুক্তরাষ্ট্রের রাষ্ট্রপতি প্রার্থী, ১৮১৬
মার্কিন যুক্তরাষ্ট্রের রাষ্ট্রপতি প্রার্থী, ১৮২০
মনরো পরিবার
ওয়েস্টমোরল্যান্ড কাউন্টি, ভার্জিনিয়ার ব্যক্তিত্ব
ওয়েলশ বংশোদ্ভূত মার্কিন ব্যক্তি
ফরাসি বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
১৮শ শতাব্দীর মার্কিন রাজনীতিবিদ
১৯শ শতাব্দীর মার্কিন রাজনীতিবিদ
মার্কিন পররাষ্ট্রমন্ত্রী
মার্কিন যুক্তরাষ্ট্রের ১৯শ শতাব্দীর রাষ্ট্রপতি
উইলিয়াম অ্যান্ড মেরি কলেজের প্রাক্তন শিক্ষার্থী